ทำความสะอาดและปรับปรุงตู้กับข้าว ป้องกันไม่ให้มอดบุก
แม้ว่ามอดจะบินได้ แต่มันจะชอบอยู่ใกล้ๆ กับแหล่งอาหารของมันมากกว่า ถ้าคุณเจอแมลงปีกแข็งสีน้ำตาลแดงตัวเล็กๆ หรือมอดในแป้ง มันอาจอยู่กับอาหารชนิดอื่นในตู้กับข้าวด้วยก็เป็นได้ คุณควรตรวจหามอดบริเวณใกล้ๆ ชามอาหารสัตว์เลี้ยงด้วย เพราะมันก็อาจเป็นแหล่งอาหารของมอดได้ ให้ตรวจหามอดบริเวณดังนี้  ซีเรียลและธัญพืช (ข้าวโอ๊ต ข้าว คีนัว รำข้าว). ขนมปังกรอบ เครื่องเทศและสมุนไพร เส้นพาสต้าแห้ง ผลไม้แห้ง ช็อคโกแลต ลูกอม และถั่ว ถั่วแห้ง แม้ว่าคุณจะมองไม่เห็นไข่มอดในกับข้าว แต่คุณก็สามารถมองเห็นมอดที่โตแล้วได้ ตรวจสอบแป้งและของกินอื่นๆ ในตู้ และถ้าคุณพบมอด ก็ทิ้งอาหารนั้นไปเลย แต่ถ้าคุณไม่เจอมอด ก็สามารถเก็บไว้และใช้แป้งหรืออาหารนั้นได้ คุณไม่ควรกินอาหารที่มีมอดที่ยังมีชีวิตอยู่ ถ้าคุณเผลออบแป้งที่มีมอดแล้วก็ค่อยกินได้ เพราะตอนนั้นมอดก็ตายไปเรียบร้อยแล้ว นำอาหารออกมาจากชั้นตู้กับข้าว แล้วดูดเศษอาหารเศษแป้งออกมา ใช้ผ้าชุบน้ำสบู่เช็ดชั้นทุกชั้น และบริเวณใดๆ ที่อาจมีเศษอาหารตกหล่นอยู่ได้ ถ้าคุณพบมอดที่ห้องอื่นในบ้าน ก็ให้ดูดมันขึ้นมาด้วย  รีบนำถังเก็บฝุ่นไปเทฝุ่นทิ้งด้านนอก เพื่อที่มอดจะได้ไม่อาศัยอยู่ในถังขยะในครัว ไม่จำเป็นต้องใช้ยาฆ่าแมลงเพื่อฆ่ามอดหรือแมลงเม่าในตู้กับข้าว ถ้าหากว่าคุณทำความสะอาดตู้และกำจัดแหล่งอาหารออกไปแล้ว เมื่อคุณทำความสะอาดชั้นตู้กับข้าวเรียบร้อย ให้เช็ดด้วยของเหลวที่มอดไม่ชอบเอาเสียเลย โดยเช็ดน้ำเปล่าผสมกับน้ำส้มสายชูใสหรือน้ำมันยูคาลิปตัสอย่างละครึ่ง หรือแค่ละลายน้ำมันอยู่คาลิปตัสกับน้ำเล็กน้อย และฉีดใส่ชั้นวางก็ได้ คุณสามารถลองใช้น้ำมันสะเดา ทีทรี หรือสนเข็ม เพื่อกันไม่ให้มอดกลับเข้ามาในตู้กับข้าวได้ เพราะมอดสามารถกัดกินทะลุผ่านกระดาษแข็งหรือถุงเข้ามาได้ จึงจำเป็นต้องเก็บอาหารเอาไว้ในภาชนะพลาสติกแข็ง หรือโหลที่กันลมเข้าได้ ถ้าคุณซื้อพวกส่วนผสมที่ไว้ทำขนมอบ (เช่น ส่วนผสมทำเค้กหรือมัฟฟิน) ให้หาดูมอด และย้ายลงภาชนะซะ โดยสามารถแปะป้ายสีหรือป้ายชื่อเอาไว้เพื่อให้หาใช้ได้ง่ายด้วยนะ คุณอาจอยากตัดคำแนะนำในการทำอาหารจากบรรจุภัณฑ์ที่เป็นกระดาษแข็งแล้วเก็บไว้ให้เป็นระเบียบในครัวก็ได้ ถ้าคุณใช้แป้งไม่เยอะมาก ก็ให้ตัดสินใจซื้อในปริมาณที่น้อยลงในแต่ละครั้ง ถ้าคุณทิ้งแป้งเอาไว้นานๆ มอดอาจเข้ามาวางไข่เอาได้ ยิ่งใช้แป้งเร็วเท่าไร แป้งก็ยิ่งสดเท่านั้น และยังช่วยลดโอกาสที่มอดจะเข้ามาบุกรุกด้วยนะ เมื่อซื้อแป้งกลับมาที่บ้านแล้ว ให้นำใส่ถุงที่เข้าช่องแช่แข็งได้ แล้วแช่ในช่องแช่แข็งอย่างน้อย 1 สัปดาห์ มันจะช่วยฆ่าไข่มอดหรือตัวมอดที่ติดมากับแป้งอยู่แล้ว หลังจากนั้นก็สามารถนำแป้งออกมาเก็บไว้ในตู้กับข้าว โดยใส่ภาชนะเนื้อแข็งที่กันลมเข้าได้ หรือจะเก็บไว้ในช่องแช่แข็งจนกว่าจะใช้ก็ได้ นำใบกระวานหนึ่งใบใส่ต่อภาชะหรือถุงแป้งหนึ่งอัน บางคนเชื่อว่าใบกระวานสามารถกันมอดได้ โดยคุณต้องเปลี่ยนใบกระวานทุกๆ สองสามเดือน หรือจนกว่าจะไม่ได้กลิ่นมันแล้ว สามารถหาซื้อใบกระวานได้ที่แผนกขายวัตถุดิบใกล้ๆ กับสมุนไพรสดอื่นๆ คุณสามารถหาซื้อกับดักมอดเล็กๆ ที่ใช้ฟีโรโมนดึงดูดให้มอดและแมลงเม่าตู้กับข้าวเข้ามาได้ กับดักนี้จะมีบริเวณที่เหนียวซึ่งสามารถดักศัตรูตู้กับข้าวได้ โดยให้วางสักสองสามอันรอบๆ ตู้กับข้าว และเปลี่ยนเมื่อดักได้เต็มอันแล้ว ถ้าคุณถูกมอดบุกรุกในจำนวนที่เยอะมากๆ (ตัวอย่างเช่น มอดเป็นพันๆ ตัวกำลังไต่อยู่บนอาหารและกำแพง) คุณก็ต้องเรียกผู้เชี่ยวชาญด้านการกำจัดแมลงแล้วล่ะ คุณควรตรวจดูหามอดในตู้กับข้าวทุกๆ เดือนหรือสองเดือน มันสำคัญมากๆ เพราะมอดโตเต็มวัยสามารถอยู่ได้เป็นปีเลยล่ะ จำไว้ว่าต้องทำความสะอาดในส่วนที่เข้าถึงยากในตู้กับข้าวซึ่งอาจเป็นที่ที่มอดเจริญเติบโตอยู่ก็เป็นได้ ถือเป็นโอกาสที่ดีที่จะได้ทำความสะอาดชั้นตู้กับข้าวอีกครั้ง คอยทำความสะอาดอยู่เสมอเพื่อกันไม่ให้มอดกลับมาด้วย
หาแหล่งที่มีมอด. ทิ้งอาหารที่มีมอด. ดูดฝุ่นและล้างตู้กับข้าว. เช็ดชั้นตู้กับข้าวด้วยน้ำส้มสายชูหรือน้ำมันยูคาลิปตัส. เก็บอาหารทั้งหมดไว้ในภาชนะเนื้อแข็งที่กันลมเข้าได้. ซื้อแป้งให้น้อยลง. แช่แข็งแป้งไว้. วางใบกระวานไว้ในแป้ง. ใช้กับดักฟีโรโมน. มาดูตู้กับข้าวว่ามีมอดหรือไม่เป็นประจำ.
https://www.wikihow.com/Get-Rid-of-Weevils-(Flour-Bugs) https://www.wikihow.com/Get-Rid-of-Weevils-(Flour-Bugs)
Cleaning and Improving Your Pantry Preventing Weevil Infestations